b"\n_START_ARTICLE_\nMare de D\xc3\xa9u del Sagrat Cor de Mas Rillier\n_START_SECTION_\nHist\xc3\xb2ria\n_START_PARAGRAPH_\nEl 8 de febrer del 1932 el bisbe B\xc3\xa9guin, bisbe de Belley, va establir can\xc3\xb2nicament a Mas Rillier una confraria de Nostra Senyora del Sagrat Cor, bene\xc3\xafda pel papa Pius XI. El bisbe B\xc3\xa9guin va voler que el pare Thomas aixequ\xc3\xa9s una est\xc3\xa0tua en honor a la Mare de D\xc3\xa9u del Sagrat Cor. Georges Serraz \xc3\xa9s escollit com a escultor quan acaba de completar l'est\xc3\xa0tua de Crist Rei a Les Houches (25 metres), i l'arquitecte \xc3\xa9s Louis Mortamet. _NEWLINE_Els treballs comencen el 14 de febrer del 1938 a les ru\xc3\xafnes de l'antic castell de Miribel. S'excaven fins a 7 metres de profunditat per poder enfonsar fonaments circulars de 8 metres de di\xc3\xa0metre. L'encofrat estava decorat amb les banderes de totes les nacions que, per les seves ofrenes, van contribuir a la construcci\xc3\xb3 de l'est\xc3\xa0tua. El 9 d'octubre del 1938, quan es va posar la primera pedra, hi havia unes 12.000 persones. Finalment s'inaugura el 5 de juliol dle 1941._NEWLINE_El municipi de Miribel \xc3\xa9s propietari de l'edifici des de la donaci\xc3\xb3 feta per la di\xc3\xb2cesi de Belley-Ars el 1977._NEWLINE_Cada any, al juliol es celebra a l'esplanada on tamb\xc3\xa9 hi ha el Carill\xc3\xb3, un festival de jazz anomenat Swing under the stars.\n_START_SECTION_\nDescripci\xc3\xb3\n_START_PARAGRAPH_\nHi ha una escala de 152 graons que condueix a la corona de l'est\xc3\xa0tua. _NEWLINE_El pes total de l'estructura, comptant les bases, el pedestal i l'est\xc3\xa0tua \xc3\xa9s de 1.500 tones i nom\xc3\xa9s l'est\xc3\xa0tua pesa 440 tones._NEWLINE_A la mateixa pla\xc3\xa7a hi ha el Carillon Mas Rillier, un conjunt de cinquanta campanes catalogades com a monuments hist\xc3\xb2rics. _NEWLINE_A l'escultura hi ha algunes inscripcions. Al davant hi diu Nostra Senyora del Sagrat Cor / Esperan\xc3\xa7a dels desesperats. A la part posterior s'hi pot llegir La Mare de D\xc3\xa9u Immaculada situada entre Crist i l'Esgl\xc3\xa9sia / sempre ha allunyat el poble cristi\xc3\xa0 de les majors calamitats (cita de Pius XI)."